b'\n_START_ARTICLE_\nBoney M.\n_START_SECTION_\nZgodovina\n_START_PARAGRAPH_\nFrank Farian (Franz Reuther) je kot neuspeli pevec nem\xc5\xa1kih \xc5\xa1lagerjev \xc5\xbeelel postati pevec \xc4\x8drnske glasbe. Ker kot belopolt za to ni bil primeren, si je poiskal nadomestilo: fotomodel Maizie Williams z Monserata, plesalca in DJ-a Bobbyja Farrella z Arube ter pevki Marcio Barrett in Liz Mitchell z Jamajke. Veliko ve\xc4\x8dino mo\xc5\xa1kih vokalov je namesto Bobbyja Farrella odpel ravno Farian, ki je leta 1976 posnel prvo plo\xc5\xa1\xc4\x8do z naslovom Take the heat off me. Pesem Daddy Cool s tega albuma je dosegla prvo mesto na nem\xc5\xa1kih lestvicah. Do danes so Boney M. svetovno najbolj znana nem\xc5\xa1ka pop skupina.'